17/01/2014 | Administración LocalMunicipal
Ares
Anuncio información pública levantamento de actas previas á ocupación dos bens e dereitos afectados polo proxecto de expropiación para ampliación das instalacións do CPI Conde de Fenosa de Ares

O Concello de Ares, en sesión celebrada o día vinte e oito de xuño de dous mil doce, aprobou o Proxecto de Expropiación para ampliación das instalacións do C. P. I. Conde de Fenosa en Ares. O Decreto 98/2013 do 13 de xuño, (publicado no Diario Oficial de Galicia do 27 de xuño de 2.013), de Vicepresidencia e Consellería de Presidencia, Administracións Públicas e Xustiza da Xunta de Galicia, declara a urxente ocupación, para os efectos de expropiación forzosa, dos bens e dereitos necesarios para a realización das obras de traslado da pista deportiva e ampliación das instalacións do CPI Conde de Fenosa, (concello de Ares). A tramitación do correspondente expediente expropiatorio hase de axustar, polo tanto, ao procedemento de urxencia previsto no artigo 52 da vixente Lei de Expropiación Forzosa, de 16 de decembro de 1954 e concordantes do seu Regulamento do 26 de abril de 1957. En consecuencia, a Alcaldía do Concello de Ares, en virtude das facultades que lle confire a Lei 5/1997, de 22 de xullo, reguladora da Administración Local de Galicia, no seu artigo 6.1. f), e atendendo ao sinalado nas regras 2ª e 3ª do artigo 52 da Lei de Expropiación Forzosa, resolve convocar aos propietarios para que asistan ao levantamento das Actas Previas á Ocupación no lugar, día e hora que a continuación se indica: Lugar: Casa Consistorial do Concello de Ares. Avenida de Saavedra Meneses nº 12.15.624. Ares. A Coruña. Día: 28 de febreiro do 2014 Hora: Darase conta da sinalización aos interesados mediante citación individual, exposición no taboleiro de edictos do Concello de Ares, e a través da inserción da presente Resolución nos diarios a “A Voz de Galicia” e “Diario de Ferrol”, no Boletín Oficial do Estado e no Boletín Oficial da Provincia de A Coruña. Estas últimas publicacións, a teor do disposto no artigo 59.5 da Lei 30/1992, do 26 de novembro de Réxime Xurídico das Administracións Públicas e do Procedemento Administrativo Común, servirán como notificación aos posibles interesados non identificados, aos titulares de bens e dereitos afectados que sexan descoñecidos e a aqueles dos que se ignore o seu paradoiro. Ao devandito acto deberán comparecer os titulares de bens e dereitos que se expropian persoalmente ou representados por persoa debidamente autorizada, achegando os documentos acreditativos da súa titularidade e o último recibo do Imposto de Bens Inmobles, podendo facerse acompañar a súa costa, de Peritos e Notario. É de sinalar que esta publicación se realiza aos efectos de información pública considerados nos artigos 17.2 e 19.2 da Lei de Expropiación Forzosa para que no prazo de quince días (que conforme establece o art.º 56.2 do Regulamento de Expropiación Forzosa poderán prorrogarse ata o momento no que se proceda ao levantamento das citadas actas previas á ocupación), os interesados poidan formular, por escrito ante este Concello (Avenida de Saavedra Meneses nº 12.15.624. Ares. A Coruña.) alegacións para os únicos efectos de emendar posibles erros que se producisen ao relacionar os bens e titulares afectados pola urxente ocupación. Os planos parceiros e a relación de interesados e bens afectados poderán ser consultados nas dependencias deste concello. Así o acorda e dispón o Sr. Alcalde-Presidente, Dn. Julio Ignacio Iglesias Redondo en Ares a oito de xaneiro do dous mil catorce. O ALCALDE-PRESIDENTE